
Til: byplan.postmottak@trondheim.kommune.no
byggesak.postmottak@trondheim.kommune.no

Kopi: Byrådssekretær byutvikling Tore Dyrendahl 

Vår saksbehandler: 	Saksref: PS 169/2024 og byggsak DELE-24_80846-1       Trondheim, 26 sept 2025
Geir Arild Sivertsvik 
(nestleder)	


Anmodning om omgjøring av vedtak om utbygging av Moksneslia og Jonsvannsveien 49

Dette dokumentet består av tre deler/saker: 
1. Innledning: KPA-komplekset 
2. Sak 1: Moksneslia (del av KPA vedtak PS 169/2024)-anmodning om omgjøring vedtak om regulering av fra grøntstruktur til boligsone etter forvaltningsloven § 35 c.
3. Sak 2: Jonsvannsveien 49 (saksnummer DELE-24_80846-1)-anmodning om omgjøring av byggesak om utbygging etter forvaltningsloven § 35 c. 
Vi ber om skriftlig tilbakemelding innen 6 uker på hvilke tiltak Trondheim kommune vil iverksette for å rette opp de påpekte saksbehandlingsfeilene og våre anmodninger om endringer.

1 Innledning: KPA-komplekset
Den nye KPA, som skal regulere forvaltningen av Trondheims arealer de neste 10 årene, ble vedtatt i bystyret 26. september 2024. Planen inneholder mange gode miljøtiltak, særlig vil vi fremheve at flere arealer som er LNFR eller grøntstrukturer forblir det, dette ser på som framtidsrettete grep.

Den nye KPA er lagt opp etter en ny modell, med bestemmelser, retningslinjer, soner av forskjellig slag mv. etter Bergensmodellen. Planprosessen for KPA-komplekset har vært lang, komplisert og informasjonsintensiv, med mange runder og et stort volum saksdokumenter. Dette ser vi nå kan gi grunnlag for noen bekymringer ifht. områder og enkeltsaker med vesentlige endringer og konsekvenser for de vanskelig kvantifiserbare, kvalitative verdier som natur, miljø, friluftsliv og folkehelse mv. I KPA prosessen er en rekke slik for områder og enkeltsaker blitt foreslått og vedtatt (f. eks.  fra grøntstruktur til bolig) etter forslag fra private og det offentlige. 

Flere av disse saken er behandlet som del av hele KPA-komplekset/prosessen, dvs. det er blitt foretatt mange vedtak på et overordnet nivå, uten noen tydelig, selvstendig faglig eller politisk vurdering av disse vesentlige endringene, ref bystyremøte 26.92024,  protokollen fra møtet, sak «PS 169/2024 Kommuneplanens arealdel 2022-2034 – Sluttbehandling». Dette ble det også uttrykt bekymring for i møtet av flere representanter. 

Den/de gamle reguleringsplanen(e) har ikke vært rullert på mange år, hvilket kan ha skapt stor avstand ifht. kunnskap til lokale forhold etter lang tid med en byutvikling styrt etter en fortettingsstrategi uten særlig bekymring om hva tomter/arealer passer best for i et langtidsperspektiv. Dette kan skape uønskede konsekvenser da nye KPA har forrang for de gamle planer som ivaretar hevdvunnene verdier for som må ivaretas også for fremtiden. 

KPA prosessen er i seg selv ingen garanti for at det ikke kan ha skjedd feil og mangler som bør/må rettes i ettertid før konsekvensene materialiseres, ref. også viktigheten av å lære av sine feil. Representant i KPA møtet nevnte også bekymring knyttet til konsekvenser Bergen synes å oppleve som først (?) ute med denne KPA modellen. Hva dette er har vi ikke fått sett nærmere på, men anbefaler at kommunen gjør det. 

Vi mener å se mulige uventede vesentlige negative konsekvenser for følgende:  
1. Enkeltområder/saker med vesentlige endringer som er blitt vedtatt mot Kommunedirektørens anbefaling uten en egen prosess, behandling eller begrunnelse om hvorfor anbefalingen overses, men kun fordi arealformål har blitt endret til byggesone i kartet. 
Eksempel: Enkeltvedtak fra protokoll sak PS 169/2024: «# 127: Moksneslia som 1) bolig Områdene er i plankartet avsatt til byggesone 3». 
Vi mener alle slike vedtak må settes på vent/kjennes ugyldig inntil en riktig planprosess ihht. gjeldende lovverk er gjennomført, dvs. områder og enkeltsaker med vesentlige konsekvenser for natur og miljø må tas ut av KPA-pakken og fremmes som egne planinitiativer med full og tydelig utredning, samt reell medvirkning, se sak 1 i kapittel 2.
2. Små grønne lunger som tidligere har vært vernet av gamle reguleringsplaner og «allmenhetens hevd» ifht. vanskelig kvantifiserbare verdier som nærnatur og nærmiljø, folkehelse og barns oppvekstmiljø mv. har havnet i en byggesone og derved blir rammet av ny KPAs forrang i f.eks. en byggesak. Eksempel: Byggesak for Jonsvannsveien 49 (J49). I sitt klagesvar uttaler Statsforvalteren at eksisterende reguleringsplans intensjon var å bevare området ubebygd, men at ny KPA gir boligformål for hele eiendommen. SF erkjenner at nedbygging av grønne områder er uheldig, men siden ny KPA har gjennomgått en «prosess» og derved har lovlig forrang. 
Vi mener KPA prosessen ikke har tatt høyde for slike saker og derved ikke ikke kan ha prinsipiell forrang, men at det må kreves en konsekvensvurdering som inkluderer historiske forhold og hva arealet egner seg best for i overskuelig fremtid, se sak 3. Kommunen bør vurdere bruk av plan- og bygningsloven § 11-8 bokstav f (hensynssone hvor gjeldende reguleringsplan fortsatt gjelder uendret) der dette er nødvendig for å bevare etablerte allmenne interesser, natur og miljø.
2 Sak 1: Moksneslia-anmodning om omgjøring vedtak om regulering av fra grøntstruktur til boligsone etter forvaltningsloven § 35 c
Referanser
Ref. våre innspill til KPA innholdende saken:
1. Høringsinnspill til KPA-endringsforslag datert 19.5.2025
2. Tillegg til 1. datert 2.6.2025
3. Tillegg til 2. iflg. utvidet frist datert (mail)
4. «Innbyggerinitiativ: Moksneslia må tilbakeføres til grøntstruktur i KPA!»
Innbyggerinitiativet i 4. er innsendt og skal behandles i bystyret. Vi ber om at vår saken legges ved initiativer, slik at de ses i sammenheng. 

I 3. har vi anmodet om at kommunen på eget initiativ omgjør vedtaket på grunn av feil og mangelfull saksbehandling og/eller en planprosess som er i strid med god forvaltningsskikk. Dette har vi ikke fått noen tilbakemelding på. Vi finner det derfor herved nødvendig å formelt anmode om dette slik at saken kan behandles sammen med innbyggerinitiativet. 

Essensen av våre innspill er oppsummert i vedlegg nedenunder.

Anmodning om omgjøring
Vi viser til kommunestyrets vedtak i møte 26.9.2024 (sak PS 169/2024) om omregulering av området Mokstadlia og felt #127 fra arealformål grøntstruktur til boliger (byggesone 3) i KPA, fra protokoll:
# 127: Moksneslia som 1) bolig Områdene er i plankartet avsatt til byggesone 3.

Vi anmoder om at vedtaket om omgjøring Moksneslia og felt #127 blir satt på kjent ugyldig og omgjøres i medhold av forvaltningsloven §35 første ledd bokstav c, på grunn av vesentlige prosess- og saksbehandlingsfeil som har påvirket vedtaket.  

Vi mener også at denne saken viser en systemfeil for flere enkeltsaker behandlet på samme måte, som vi ber kommunen se nærmere på. Hvilke saker dette kan dreie seg m har vi ikke oversikt over, men vi har bedt kommunen ta rede på det, se vedlagte mail om saken. 

Bakgrunn og rettslig grunnlag
Vedtaket om omregulering bryter med flere grunnleggende krav i plan- og bygningsloven (pbl) og forvaltningsloven (fvl):
1. Manglende planprogram og konsekvensutredning: For vesentlige endringer i arealformål krever pbl §§4-1 og 4-2 at det utarbeides planprogram og særskilt konsekvensutredning. Slik dokumentasjon foreligger ikke, selv om området har betydelige verdier for natur, miljø, barn og unge, folkehelse og for samfunnet generelt. 
2. Ufullstendig kunnskapsgrunnlag: Kommunen har ikke kartlagt Moksneslia med dalen og Uglabekkens økologiske korridor eller ravinedalene i området, i strid med naturmangfoldloven §§8–9 og fvl §17 om utredningsplikt. Kommunedirektøren hadde utarbeidet en forenklet konsekvensutredning som klart konkluderte med at området skulle forbli grøntstruktur.
3. Mangelfull medvirkning: Varsling og høring av berørte parter har vært utilstrekkelig. Et bevis på denne saksbehandlingsfeil er at kommunen finner det nødvendig å invitere innbyggerne til et informasjonsmøte for en mindre vesentlig endring for området, dvs. forslag om videre endring av boligsone (fra 3 til 2), ref. informasjonsmøte 17.6.
4. Manglende begrunnelse ved avvik fra administrasjonens tilråding: Bystyrets omgjøring av kommunedirektørens innstilling er ikke begrunnet i samsvar med fvl §24 og kommunelovens møteoffentlighetskrav.
5. Vi er også i tvil om det er fremlagt tilfredsstillende habilitetsvurderinger, før vedtak. 
Etter fvl §35 c har vedtakende organ hjemmel og plikt til å omgjøre egne ugyldige vedtak når det foreligger vesentlige saksbehandlingsfeil som tilsier at vedtaket er ugyldig. Feilene i overnevnte prosesser rammer kjernen i vedtaket og skaper rettsmessig betenkelighet.

Anmodning
- At vedtaket om regulering av Moksneslia fra grøntstruktur til boligbygging blir kjent ugyldig og omgjøres.
- At det før eventuell ny behandling utarbeides fyllestgjørende planprogram og konsekvensutredning i tråd med pbl §§4-1 og 4-2.
- At kommunen gjennomfører fullstendig kartlegging av miljø- og naturverdier, herunder den økologiske korridoren som Moksneslia er en del av.
- At berørte parter varsles korrekt og gis reell medvirkning med frist på minst seks uker.
- At endring fra administrasjonens innstilling begrunnes skriftlig i henhold til fvl §24.

Vedlegg 1 til sak 1: Oppsummering av Naturvernforbundets innspill til KPA sak 127 Moksneslia:
Naturvernforbundet er sterkt imot at Mosneslia omreguleres fra grønnstruktur til boligformål, inkludert enkeltsaken «felt 127 Moksneslia». Vi påpeker at planen bryter med KPAs overordnede mål om å ivareta natur, klima og økologiske korridorer, særlig fordi lokalitetene som Uglabekken og ravinedalene i Moksneslia ennå ikke er kartlagt eller vurdert som økologisk bydelskorridor.
I sluttbehandlingen i mai 2024 anbefalte kommunedirektøren at felt 127 i Moksneslia beholdes som grøntstruktur, med gode argumenter, som vi er helt enige i. Bystyret endret allikevel, i møte 26.9.2024, området til byggesone 3 uten at naboer og miljøinteresserte hadde fått nødvendig informasjon eller medvirkning, og uten begrunnelse om hvorfor bystyret så bort fra kommunedirektørens konsekvensutredning. Enkeltsaken om felt 127 fikk ingen egen behandling, men ble vedtatt på overordnet kartnivå for KPA. Hele møte bar for øvrig klart preg av manglende kunnskapsgrunnlag om hva som skulle besluttes. Flere medlemmer ga klart utrykk for dette, men ble utsettelsesforslag ble nedstemt. Vi krever innsyn i saksgrunnlaget, varslingsrutiner og habilitetsvurderinger knyttet til denne beslutningen.
Vi advarer, som kommunedirektøren, mot irreversible inngrep. Området ligger på kvikkleire, krever omfattende terrenginngrep og forandring av Uglabekkens naturlige løp, noe som øker ras- og erosjonsrisiko, men det mangler fagrapporter med helhetlig konsekvensutredning for biologisk mangfold, natur- og klimaregnskap, samt vurdering av folkehelsekonsekvenser og barn og unges interesser.
Moksneslia er i dag verdifullt leveområde for flere truede fuglearter og fungerer som en livsviktig korridor for rådyr, elg, rev mv. Både biologiske felleskapsverdier og rekreasjonsbehov argumenterer sterkt mot boligbygging her.
Vi ber politikerne om å skrinlegge boligplanene, beholde Moksneslia som sammenhengende friområde, og først gjennomføre kartlegging og utredning av økologiske korridorer før nye omdisponeringer vurderes. Trondheim har tilstrekkelige boligreserver, vi må ikke ødelegge enda en av byens friske «grønne lunger».
Betyr fortetting virkelig at noen skal kapitalisere på eksisterende verdier på bekostning av naboer, nabolag og resten av byens innbyggere, og naturen selv?

Vedlegg 2 til sak 1: Tabell med mulig brudd på lover og regler for Moksneslia
Tabell gir en med oversikt over de mest relevante lovbestemmelsene, hva de sier, og hvordan de kan være brutt i Moksneslia saken. Tabellen er utarbeidet med støtte av KI for å gi en oversikt over vesentlighetsgraden av feil og mangler. Det tas forbehold om feil.
	Lov / paragraf
	Hovedinnhold
	Mulig brudd i KPA-saken

	Forvaltningsloven § 25
	Plikt til å begrunne enkeltvedtak. Begrunnelsen skal vise de faktiske forhold og de rettslige reglene vedtaket bygger på.
	Flere vedtak (f.eks. omdisponering av grøntområder) ble gjort uten skriftlig eller muntlig begrunnelse i møteprotokoll, særlig når bystyret gikk mot administrasjonens anbefaling.

	Forvaltningsloven § 35 bokstav c
	Adgang til å omgjøre ugyldige vedtak, bl.a. ved vesentlige saksbehandlingsfeil eller brudd på lov.
	Manglende medvirkning, utilstrekkelig begrunnelse og saksbehandlingsfeil kan gi ugyldighet og dermed hjemmel for omgjøring.

	Forvaltningsloven § 41
	Et vedtak er ugyldig dersom saksbehandlingsfeil kan ha virket bestemmende på vedtakets innhold.
	Kort forberedelsestid, ufullstendig kunnskapsgrunnlag og uegnet møteform kan ha påvirket utfallet av KPA-vedtaket.

	Plan- og bygningsloven § 1-1
	Formålet med loven: bærekraftig utvikling, langsiktig ressursforvaltning, hensyn til miljø, helse, barn og unges oppvekstvilkår.
	Mange endringer synes å vektlegge utbyggingsinteresser over hensynet til grøntområder, folkehelse og natur.

	Plan- og bygningsloven § 3-1
	Prinsipper for planlegging – helhet, bærekraft, langsiktighet og samordning av interesser.
	Omdisponering av små grønne lunger uten helhetlig vurdering av konsekvenser bryter med disse prinsippene.

	Plan- og bygningsloven § 4-2
	Krav om konsekvensutredning for planer med vesentlige virkninger for miljø og samfunn.
	Flere arealendringer er gjort uten tilstrekkelig konsekvensutredning av biologisk mangfold, folkehelse og samfunnsøkonomi.

	Plan- og bygningsloven §§ 5-1 og 5-2
	Krav til medvirkning fra innbyggere og berørte parter, inkludert spesielle grupper som barn og unge.
	Komplisert prosess med mange parallelle høringer gjorde reell medvirkning vanskelig.

	Plan- og bygningsloven § 11-17
	Endring av kommuneplanens arealdel skal følge de samme prosedyrer som ved utarbeidelse av ny plan.
	Enkeltsaker ble vedtatt som del av KPA uten egne planprosesser og høringer.

	Naturmangfoldloven §§ 8–12
	Krav til kunnskapsgrunnlag (§ 8), føre-var-prinsippet (§ 9), økosystemtilnærming (§ 10), samlet belastning (§ 10), kostnadsdekning (§ 11), miljøforsvarlig teknikk (§ 12).
	Manglende vurdering av samlet belastning og tap av biologisk mangfold ved nedbygging av små grønne lunger.

	Kommuneloven § 11-3
	Kommunestyret skal behandle saker på en forsvarlig måte, med tilstrekkelig forberedelse.
	Kort forberedelsestid, utsettelsesforslag avvist, flere representanter sa de ikke var tilstrekkelig orientert.





Vedlegg 3 til sak 1: Henvendelse om saker som kan være berørt av samme feil og mangler for Moksneslia 

Sak 2: Jonsvannsveien 49 anmodning om omgjøring av vedtak om utbygging etter forvaltningsloven § 35 c
Undertittel: Jonsvannsveien 49 (J49), en prinsippsak om små, viktige grønne lunger fanget inn i større byggesoner i ny KPA
Bakgrunn og betydning
Naturvernforbundet engasjerer seg i saken om J49 til tross for at området er relativt lite og har begrensede natur- og miljøkonsekvenser isolert sett, men den samlede samfunnsverdien, samt prinsippene for forvaltning og mulige presedenser for slike vesentlige områder med historisk hevd på bruk og fremtidige verdier, gjør likevel saken veldig viktig.
J49 illustrerer også mulige vesentlige konsekvenser av ny KPA og forvaltningspraksis ifht. denne. 
Vi har ikke fulgt saken fra oppstarten og har derfor ikke full oversikt over alle prosesstrinn, men basert på tilgjengelig dokumentasjon slutter vi oss til naboenes argumenter for å bevare området som friområde/park.
Hovedkrav
1. Vedtaket omgjøres i tråd med forvaltningsloven 35 c.
2. Helhetlig konsekvensvurdering gjennomføres, inkludert samfunnsøkonomiske og miljømessige virkninger ut fra historie og fremtidsrettet bruk.
3. Reell medvirkning sikres for naboer, allmenheten og barn og unges interesser.

Overordnede observasjoner
· Kommunen synes å ha solgt et verdifullt grøntområde til private utbyggere, med en forventning om nærmest automatisk utbyggingsrett.
· Utbygger presser på, med bistand fra advokater, til kommunen gir seg, for å realisere økonomisk gevinst. Dette overkjører, som vanlig, naboer og allmenhetens begrensede muligheter til å følge opp slike saker.
· Slike arealer må ikke bygges ned uten grundige og langsiktige konsekvensutredninger basert på arealets historie og bruk, dvs. en form for allmenhetens hevd. 
· Gevinsten tilfaller få aktører, mens kostnadene og ulemper bæres av fellesskapet.

Motstridsregelen og planforutsetninger:
Mange arealer som etter eldre reguleringsplaner skulle være ubebygde/friområder, er i ny KPA blitt avsatt til boligformål i kartverket. Motstridsregelen har tradisjonelt gjort at nyeste plan får forrang, vi mener dette svekker rettsvernet for slike historiske grønne lunger. 
Følgende fra Statsforvalteren (SF) fra J49 gir klar indikasjon av utfordringen:
«Etter reguleringsplanens intensjon skulle også dette arealet forbli ubebygd, men på grunn av reglene om motstrid er hele eiendommen likevel avsatt til boligformål.» «Eiendommen er imidlertid i kommuneplanen avsatt til boligbebyggelse, og det er dermed i en planprosess vedtatt av kommunen at eiendommen skal benyttes til bolig og ikke lenger park/friareal.» «Statsforvalteren er enig i at det kan være uheldig å bygge ned grønne områder i boligområder, men i dette tilfellet er eiendommen avsatt til boligformål og det er arealformålet som vil avgjøre hva som kan bygges på eiendommen.»

SF erkjenner de uheldige konsekvenser og ikke bør bebygges, men med referanse til en planprosess (for KPA) kan dette ikke kreves pga. ny KPAs forrang. 
Eventuell utbygging vil også undergrave kommunens egne overordnede mål i Samfunnsplanen og delplaner for naturmangfold, friluftsliv og grønne områder. I samfunnsplanen står det for eksempel:
«Samfunnsmål 1: Trondheim skal ta ansvar for et grønnere og mer sirkulært samfunn.» Se innklipp i vedlegg 3. 
Dispensasjoner
Både SF og kommunen viser til at dispensasjon skal være en streng unntaksregel, men i praksis gis den lett. Vurderingene som er gjort ifht. forskjellige grenseutgangspunkt, gammel og ny KPA er komplekse og lite gjennomsiktige, med konklusjoner som ikke følger logisk av premissene. Vi mener kravene til begrunnelse, kunnskapsgrunnlag og medvirkning er ikke oppfylt.
Andre vesentlige mangler
Barn og unges rettigheter
J49 er en grønn lunge som gir viktig trygghet i skoleveien for mange barn og unge. Området utgjør en åpen buffer inn mot et uoversiktlig og trafikkintensivt kryss. Som saksbehandler kan jeg fra egen erfaring bekrefte områdets betydning for barns trygghet og trivsel — mange av oss lekte og tok pause her på vei til og fra Berg skole (se vedlagte bilde).
Til tross for at naboene påpekte disse forholdene, og til tross for at tilsynsmyndighetene (særlig Statsforvalteren, som også er sektormyndighet for barns rettigheter) skal sikre en helhetlig vurdering, finnes det ingen dokumentert vurdering av dette i saksdokumentene. Dette burde ha utløst en grundig vurdering i tråd med Barnekonvensjonens prinsipper, herunder vurdering av trygg skolevei og barns medvirkning.
Barnets beste og barnets rett til å gi uttrykk for sine synspunkter er grunnleggende prinsipper som må inngå i kommunens vurderinger ved planer som berører barns skolevei og trygghet. Barnekonvensjonens prinsipper (art. 3 og art. 12) tilsier at disse hensynene må behandles aktivt og synlig i saksdokumentasjonen.
Nullalternativet — bevaring må utredes
Samfunnsverdiene ved å beholde området uendret er ikke dokumentert i rammetillatelsen, og Statsforvalteren har ikke stilt krav om en slik utredning. Området fungerer som en grønn lunge i et trafikkert kryss, og det foreligger ingen tilfredsstillende konsekvensutredning som vurderer irreversible samfunnsverdier.
Presedens
Det finnes flere tilsvarende grønne lunger i området, særlig nær krysset. Vi frykter at nedbygging av J49 vil skape presedens og presse fram nedbygging av andre små, verdifulle grøntområder (se vedlagte bilde).
Fortettingens vekt
Vi deler Statsforvalterens syn, generell fortetting kan ikke alene veie tungt. For at fortetting skal være et tungtveiende argument, må eiendommen være bedre egnet til fortetting enn andre tilgjengelige tomter. J49 skiller seg ikke ut som spesielt egnet for fortetting, tvert imot fungerer den som et viktig grønt rom i et ellers tettbebygd område.
Reguleringsplanens intensjon og motstridsregelen
De overordnede kommunale føringene tilsier at eiendommen skulle forbli ubebygd. Vi mener bevaringsverdiene må tillegges så stor vekt i en helhetlig vurdering at motstridsregelen ikke gir grunnlag for å tilsidesette reguleringsplanens intensjon. Dersom ny kommuneplanbestemmelse går foran eldre reguleringsplaner ved motstrid, krever dette klare vurderinger og dokumentasjon; samtidig skal forhold som kan tale for å opprettholde eldre reguleringsplaners intensjon vurderes. Retningslinjer om kommuneplanens arealdel og motstridsregelen viser at slike avveiinger må være godt begrunnet i planprosessen. Vi mener at disse avveiningene ikke fremgår klart i dokumentasjonen for J49. 
Kommunen bør vurdere bruk av plan- og bygningsloven § 11-8 bokstav f (hensynssone hvor gjeldende reguleringsplan fortsatt gjelder uendret) der dette er nødvendig for å bevare etablerte allmenne interesser, natur og miljø ifht. ny KPAs forrang. 
Gangavstand og arealbruk
At tomten ligger nær skole, barnehage og kollektivnett er normalt et argument for fortetting. Når arealet imidlertid fungerer som skolevei og trafikksikkerhetsbuffer, blir denne nærheten en ulempe fremfor en fordel. Disse ulempene er klare og konkrete, og bør tillegges større vekt enn det marginale boligtilskuddet området kan gi.
Manglende varsling og habilitet
Salget og tilbakeføringen av kommunal eiendom har skjedd uten varsel til naboer, og dokumentasjon om pris og habilitet er ikke tilgjengelig.
Trafikksikkerhet og rettssikkerhet
Utbygging i nærheten av en skolevei og i et uoversiktlig kryss vil kunne øke ulykkesrisikoen. I tillegg svekker profesjonelle utbyggeres store ressurser naboers rettssikkerhet og barnas rettigheter i prosessen.
Konklusjon
På bakgrunn av barns og ungdoms beste, folkehelse, trafikksikkerhet og reguleringsplanens opprinnelige intensjon må dispensasjonen nektes og området bevares som en grønn lunge. J49 er ikke egnet til fortetting, men til bevaring.
Vedtaket om J49, og SFs stadfestelse av dette, inneholder vesentlige feil og mangler:
· Dispensasjoner gitt uten tilstrekkelig begrunnelse
· Manglende vurdering av hevdvunne verdier for allmenheten som gamle/eksisterende arealplaner ivaretar. 
· Utilstrekkelig medvirkning fra naboer og barn
Fortetting må ikke skje på bekostning av fellesgoder og barns trygghet. Administrasjonen og SF bør avvise dispensasjonen og følge opprinnelig planintensjon.
Vi anmoder derfor om at byggetillatelse trekkes tilbake basert på fvl § 35 c.
Vedlegg 1 sak 2: Bilde
[image: ]
Bilde med aktuell eiendom innrammet i svart og typisk barneskole elevs vei i rødt. Vi ser tydelige spor etter ferdsel (sti over tomta under den røde linjen) og hvor omringet tomta er av trafikk fra alle kanter. Skulle denne tomta bli nedbygget ses også andre eiendommer som kan bli utsatt for press, dvs. gi presedens for andre uheldig utbygginger i området.
Vedlegg 3 sak 2: Kommuneplanen, Delmål 1.5: Naturen i Trondheim er livskraftig og robust
Innklipp fra planen:
Dette skal kommunen gjøre:
· Styrke og oppdatere kunnskapen i naturen i Trondheim, synliggjøre de umistelige verdiene og hva som må til for å ta vare på naturmangfoldet
· Legge større vekt på å stanse tap av naturen i alle kommunens beslutninger. Iverksette tiltak for å kompensere for tapt natur gjennom økt innsats på restaurering
· Opprettholde og styrke velfungerende økosystemer for å bevare naturmangfoldet, plante mer grønt i hele byen, og sikre blågrønn faktor i reguleringsplaner 
· Styrke natur gjennom mer drift og aktiv bruk av restaurering, med økt innsats på truet og sårbar natur
· Verne og styrke naturmangfold og økosystemer, gjennom tilbakeføring, skjøtsel og restaurering
· Bevare og sikre landbruks- og naturområder gjennom en arealnøytral byutvikling der vi fortetter eksisterende byggeområder
Dette kan alle bidra med:
· Ta vare på grøntstrukturen på egen tomt, og ikke bygge ned grøntarealer
· Opptre varsomt i naturen og ha sporløs ferdsel
· Fremme naturmangfold i arbeidet med turisme 
· Kunnskapsmiljøet innen natur, hav og bærekraftig næringsutvikling kan samarbeide

Kommentar kulepunkt 1, her må kommunen går foran og ikke selge sine små (og store) grønne flekker/områder.

Med miljøvennlig hilsen
[image: Et bilde som inneholder håndskrift, kalligrafi, Font, typografi

55 forindeise med virt arbeid med § folge opp KPA,snsker vien kel oversit over olgende:

L Vedtak or enkelsaker, h bl vediaket for alleenkatsaker behandlet KPA (stet vediegg 917

> Vider

2 Awi fra Kommunedirkisrens anbefaling, hilke enketsaker bl vedtat: mot ommunsdirekisrens anbefaling, o va vr begrunnsise for decie? Kommunedirkiaren hadds gode begrunnlserfo ke anbefale enkete saker, lant annt med henvisning 1 konsslvenser for arsalngytralter, naturmangfld, granstruktur, Frilufslv g nrmils. Hvordan or

Veneiig isen Naturvermforbundat Trondheim
e Arid Siverti,nestedr

150177685

PS: Hanvendsisen sendes fra privat mail av prakisie irsaker.

